NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 721/2009

**1021a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o fluórovaných skleníkových plynoch a o zmene a doplnení niektorých zákonov (tlač 1021) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1360 z 15. apríla  2009 pridelila vládny návrh zákona o fluórovaných skleníkových plynoch a o zmene a doplnení niektorých zákonov (tlač 1021) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie, rozpočet a menu**

 **Výboru Národnej rady Slovenskej republiky pre hospodársku politiku**

 **Výboru Národnej rady Slovenskej republiky pre pôdohospodárstvo, životné prostredie a ochranu prírody a**

 **Výboru Národnej rady Slovenskej republiky pre verejnú správu a regionálny rozvoj**

 Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 657 z 10. júna 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre financie, rozpočet a menu uznesením č. 513 z 10. júna 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodársku politiku uznesením č. 523 z 9. júna 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 413 z 9. júna  2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 277 zo 4. júna 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I v § 2 písm. d) sa slovo „úplne“ nahrádza slovom „hermeticky“.

Ide o legislatívno-technickú pripomienku, ktorou sa precizuje text v súlade s nariadením Európskeho parlamentu a Rady (ES) č. 842/2006.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

2. V čl. I v § 5 ods. 2, 5 a 6 sa slovo „30“ nahrádza slovom „31“.

Ide o spresnenie normatívneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

3. V čl. I v § 6 ods. 3 písm. a) sa za slovo „certifikát“ vkladá slovo „vydaný“.

Ide o legislatívno-technickú pripomienku, ktorou sa precizuje text v súlade s terminológiou v čl. 5 ods. 2 nariadenia Európskeho parlamentu a Rady (ES) č. 842/2006.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**4. V čl. I v § 6 odseky 4 a 6 znejú:**

**„**(4) Certifikát o odbornej spôsobilosti pre fyzickú osobu podnikateľa, okrem náležitostí ustanovených v osobitnom predpise,20) obsahuje

a) dátum, miesto narodenia a miesto trvalého pobytu držiteľa certifikátu o odbornej spôsobilosti a v prípade existencie aj jeho titul,

b) miesto vydania certifikátu o odbornej spôsobilosti,

c) odtlačok pečiatky certifikačného orgánu.

(6) Certifikát o odbornej spôsobilosti pre právnickú osobu, okrem náležitostí ustanovených v osobitnom predpise,21)obsahuje

a) sídlo právnickej osoby a jej identifikačné číslo, ak je pridelené,

b) meno a priezvisko fyzickej osoby, číslo osvedčenia o odborných znalostiach a kategóriu činností 22), ktoré je fyzická osoba, ktorú zamestnáva právnická osoba, oprávnená vykonávať,

c) miesto vydania certifikátu o odbornej spôsobilosti a odtlačok pečiatky certifikačného orgánu.“.

Poznámky pod čiarou k odkazom 20 až 22 znejú:

„20) Čl. 5 ods. 2 nariadenia Komisie (ES) č. 303/2008 (Ú. v. EÚ L 92, 3.4.2008).

 Čl. 5 ods. 2 nariadenia Komisie (ES) č. 304/2008 (Ú. v. EÚ L 92, 3.4.2008).

 Čl. 4 ods. 2 nariadenia Komisie (ES) č. 305/2008 (Ú. v. EÚ L 92, 3.4.2008).

 Čl. 3 ods. 2 nariadenia Komisie (ES) č. 306/2008 (Ú. v. EÚ L 92, 3.4.2008).

 Čl. 3 ods. 3 nariadenia Komisie (ES) č. 307/2008 (Ú. v. EÚ L 92, 3.4.2008).

21) Čl. 8 ods. 2 nariadenia Komisie (ES) č. 303/2008 (Ú. v. EÚ L 92, 3.4.2008).

 Čl. 8 ods. 2 nariadenia Komisie (ES) č. 304/2008 (Ú. v. EÚ L 92, 3.4.2008).

22) Čl. 4 ods. 2 nariadenia Komisie (ES) č. 303/2008 (Ú. v. EÚ L 92, 3.4.2008).“

Doterajšie poznámky pod čiarou k odkazom č. 22 až 38 sa následne prečíslujú.

Navrhované ustanovenie rieši problematiku transpozície nariadení do slovenského právneho poriadku. Vzhľadom na existenciu judikatúry Európskeho súdneho dvora a tiež s prihliadnutím k prácam právnych teoretikov je vhodnejšie v slovenskom zákonodarstve pri implementácii nariadení nepreberať do slovenského právneho poriadku priamo žiadne ustanovenia, ktoré sú už obsiahnuté v platných a účinných nariadeniach Európskej únie, pretože tieto majú priamu a všeobecnú platnosť a dňom ich účinnosti sa po publikácii v Úradnom vestníku Európskej únie stávajú priamo záväznými aj pre občanov Slovenskej republiky. Uvedená úprava reaguje na možné duplicity a z náležitostí certifikátov o odbornej spôsobilosti pre fyzické osoby a pre právnické osoby sa vypúšťajú tie, ktoré sú upravené v príslušných nariadeniach, na ktoré odkazujú novo vložené odkazy k poznámkam pod čiarou č. 20 a 21, kde sú vymenované ustanovenia jednotlivých nariadení, upravujúcich náležitosti certifikátov. Zákon obsahuje len úpravu tých náležitostí certifikátu, ktoré sú dôležité z vnútroštátneho pohľadu. Zásada uznávania certifikátov o odbornej spôsobilosti z iných členských štátov Európskej únie, ktoré majú len náležitosti ustanovené jedným z nariadení uvedených v poznámke pod čiarou k odkazu 20, pritom ostáva zachovaná.

 Zároveň je návrh legislatívnym riešením problematiky uvedenej v časti B stanoviska Kancelárie Národnej rady Slovenskej republiky k vládnemu návrhu zákona o fluórovaných skleníkových plynoch a o zmene a doplnení niektorých zákonov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. V čl. I v § 6 ods. 5 písm. a) sa za slovo „certifikátu“ vkladá slovo „vydaného“.

Ide o legislatívno-technickú pripomienku, ktorou sa precizuje text v súlade s terminológiou v čl. 5 ods. 2 nariadenia Európskeho parlamentu a Rady (ES) č. 842/2006.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

6. V čl. I v § 6 ods. 6 písm. c) sa slovo „a“ za slovom „znalostiach“ nahrádza čiarkou.

 Ide o gramatickú úpravu.

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

7. V čl. I v § 6 ods. 9 písm. d), ods. 10 písm. d) a ods. 11 sa slovo „prehlásenie“ nahrádza slovom „vyhlásenie“.

Ide o gramatickú úpravu normatívneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

8. V čl. I v § 6 ods. 11 sa za slová „všeobecne záväzných právnych predpisov“ vkladá čiarka a slová „právne záväzných aktov Európskeho spoločenstva a Európskej únie“ a slová „slovenských technických noriem“ sa nahrádzajú slovami „technických noriem23).“.

Poznámka pod čiarou k odkazu 23 znie:

„23) § 5 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.“.

Ďalšie poznámky pod čiarou sa následne prečíslujú.

Ide o legislatívno-technickú pripomienku; nakladanie s fluórovanými skleníkovými plynmi je problematika upravená aj právne záväznými aktami ES/EÚ a okrem slovenských technických noriem, tiež európskymi technickými normami a preto odborná spôsobilosť vyžaduje aj ich znalosť. Podľa § 5 zákona č. 264/1999 Z. z. technické normy zahŕňajú tak slovenské technické normy, ako aj európske technické normy a harmonizované technické normy.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

9. V čl. I (v § 6 ods. 18) v  poznámke pod čiarou k odkazu č. 30 sa citácia „vyhláška Ministerstva vnútra Slovenskej republiky č. 83/1996 Z. z., ktorou sa vykonávajú niektoré ustanovenia zákona Slovenskej národnej rady o požiarnej ochrane týkajúce sa jednotiek požiarnej ochrany v znení vyhlášky č. 85/1997 Z. z.“ nahrádzajú citáciou „zákon č. 314/2001 Z. z. o ochrane pred požiarmi v znení neskorších predpisov.“.

Vyhláška č. 83/1996 Z. z. bola zrušená zákonom č. 314/2001 Z. z. a preto je potrebné túto skutočnosť premietnuť v uvedenej citácii.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

10. V čl. I v § 12 písm. h) sa slová „ods. 2“ nahrádzajú slovami „ods. 3“.

Ide o zosúladenie vnútorného odkazu so znením normatívneho textu návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

11. V čl. I v § 12 písm. j) sa slová „ods. 3“ nahrádzajú slovami „ods. 4“.

Ide o zosúladenie vnútorného odkazu so znením normatívneho textu návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

12. V čl. I v § 12 písmeno k) znie:

„k) nesplní povinnosť podľa § 11 ods. 3 alebo neumožní odobrať vzorku fluórovaných skleníkových plynov podľa § 11 ods. 4,“.

Ide o spresnenie normatívneho textu s ohľadom na znenie navrhovaného zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

13. V čl. I v § 12 písm. l) sa slová „ods. 6“ nahrádzajú slovami „ods. 5“.

Ide o zosúladenie vnútorného odkazu s navrhovaným znením zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

 14. Za čl. III sa vkladá nový čl. IV, ktorý znie:

„ Čl. IV.

 Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z. a zákona č. 160/2009 Z. z. sa mení a dopĺňa takto:

1. V § 4 sa odsek 1 dopĺňa písmenom h), ktoré znie:

„h) na úhradu nákladov za služby vo verejnom záujme na základe rozhodnutia ministra.“.

#  Navrhovaná úprava umožní, že prostriedky fondu  bude možné poskytnúť tým právnickým osobám  v zakladateľskej pôsobnosti ministerstva, ktoré budú  zabezpečovať verejnoprospešné služby  s environmentálnym zameraním v prospech ochrany  životného prostredia Slovenskej republiky a poskytnuté  prostriedky nebudú využívať na podnikanie. Takto  zadefinovaná náhrada za služby vo verejnom záujme  nepredstavuje štátnu pomoc.

1. § 8 sa dopĺňa odsekom 5, ktorý znie:

„(5) Žiadateľovi, ktorým je právnická osoba v zakladateľskej pôsobnosti ministerstva, sa poskytuje podpora na zabezpečovanie služieb vo verejnom záujme.“.

 Navrhovanou právnou úpravou sa vytvorí priestor pre
 poskytnutie podpory z Environmentálneho fondu
 právnickej osobe v zakladateľskej pôsobnosti
 Ministerstva životného prostredia Slovenskej
 republiky.

1. V § 9 odsek 11 znie:

„ (11) Postup podľa odseku 1 písm. i) až n), odsekov 3 a 5 sa nevzťahuje na žiadateľa, ktorým je právnická osoba v zriaďovateľskej pôsobnosti ministerstva a na účely podľa § 4 ods. 1 písm. h) aj na žiadateľa, ktorým je právnická osoba v zakladateľskej pôsobnosti ministerstva.“.

Doterajší čl. IV sa označí ako čl. V.

Novým znením § 9 odseku 11 sa odstránili nejasnosti týkajúce sa predkladania žiadostí právnickou osobou v zriaďovateľskej alebo zakladateľskej pôsobnosti Ministerstva životného prostredia Slovenskej republiky. Odstránili sa nedostatky týkajúce sa spôsobu akým sa organizácie v zriaďovateľskej alebo zakladateľskej pôsobnosti Ministerstva životného prostredia Slovenskej republiky budú uchádzať o podporu a zároveň sa jednoznačne určil spôsob akým bude minister životného prostredia SR rozhodovať pri poskytovaní podpory. Minister životného prostredia Slovenskej republiky bude rozhodovať o poskytnutí podpory na základe písomného rozhodnutia. Zároveň sa proces poskytovania podpory vo vzťahu k organizáciám v zriaďovateľskej alebo zakladateľskej pôsobnosti MŽP SR upravil tak, že Environmentálny fond bude jednoznačne naďalej plniť svoju evidenčnú a kontrolnú funkciu podľa zák. č. 587/2004 Z. z. o Environmentálnom fonde a o zmene a doplnení niektorých zákonov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

15. V čl. IV sa slová „1. augusta“ nahrádzajú slovami „1. septembra“.

Zmena účinnosti sa navrhuje vzhľadom na priebeh legislatívneho procesu a dodržania lehôt ustanovených Ústavou Slovenskej republiky (čl. 87 ods. 2 až 4 a čl. 102 ods. 1 písm. o/).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**V.**

 Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 5, 7 až 15 hlasovať spoločne s návrhom gestorského výboru uvedené body **schváliť.**

 O bode spoločnej správy č. 6 hlasovať s návrhom gestorského výboru uvedený bod  **neschváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o fluórovaných skleníkových plynoch a o zmene a doplnení niektorých zákonov (tlač 1021) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

 Spoločná správa výborov Národnej rady Slovenskej republiky o prerokovaní vládneho návrhu zákona o fluórovaných skleníkových plynoch a o zmene a doplnení niektorých zákonov (tlač 1021) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 432 zo 16. júna 2009.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Tibor **L e b o c k ý** v. r.

podpredseda výboru